**M e s t o  S e n i c a**

Mestský úrad Senica

Štefánikova 1408/56, 905 25 Senica

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Zn. 2018/ Ust. MsZ / bod. č.4/ **Informácia o poverení výkonom funkcie zástupcu**

**primátora**

Materiál na rokovanie

**Ustanovujúce zasadnutie Mestského zastupiteľstva v Senici**

Dňa: 06.12.2018

Bod programu číslo: 4

Názov materiálu:  **Informácia o poverení výkonom funkcie zástupcu primátora**

Návrh predkladá: Ing. Mgr. Martin Džačovský, primátor mesta

Návrh vypracovala: JUDr. Katarína Vrlová, prednostka MsÚ

Návrh na uznesenie: **Mestské zastupiteľstvo v Senici**

**b e r i e na v e d o m i e, že**

primátor mestapísomne poveril výkonom funkcie zástupcu

primátora

**Mgr. Filipa Lackoviča**

V Senici 06.12.2018

§ 13b zákona o obecnom zriadení

|  |
| --- |
| **Zastupovanie starostu** |
|  | **(1)** Starostu zastupuje zástupca starostu, ktorého spravidla na celé funkčné obdobie poverí zastupovaním starosta do 60 dní od zloženia sľubu starostu; ak tak neurobí, zástupcu starostu zvolí obecné zastupiteľstvo. Zástupca starostu môže byť len poslanec. Ak obec má viac ako 20 000 obyvateľov, starosta môže poveriť zastupovaním dvoch zástupcov starostu, pričom určí ich poradie. Starosta môže zástupcu starostu kedykoľvek odvolať. Ak starosta odvolá zástupcu starostu, poverí zastupovaním ďalšieho poslanca do 60 dní od odvolania zástupcu starostu. |
|  | **(2)** Ak je v obci zriadená obecná rada, zástupca starostu je jej členom. |
|  | **(3)** Zástupca starostu zastupuje starostu v rozsahu určenom starostom v písomnom poverení. |
|  | **(4)** Ak zanikne mandát starostu pred uplynutím funkčného obdobia [§ 13a ods. 1 písm. c) až i)], plní úlohy starostu v plnom rozsahu zástupca starostu; ak sú poverení zastupovaním dvaja zástupcovia starostu, plnia tieto úlohy v poradí, v ktorom boli poverení za zástupcov starostu. Zastupovanie sa skončí zložením sľubu novozvoleného starostu. |
|  | **(5)** Zástupcovi starostu, ktorý plní úlohy starostu podľa odseku 4, patrí plat podľa osobitného zákona.[11)](http://www.zakonypreludi.sk/zz/1990-369#f1899391) |

**M e s t o  S e n i c a**

Mestský úrad Senica

Štefánikova 1408/56, 905 25 Senica



**Poverenie na výkon funkcie zástupcu primátora**

pre

**Mgr. Filip Lackovič**

poslanec Mestského zastupiteľstva v Senici, zvolený vo voľbách do orgánov samosprávy mesta dňa 10. novembra 2018

**poverujem výkonom funkcie zástupcu primátora**

na obdobie od 06. decembra 2018 do ukončenia volebného obdobia v roku 2022

**Rozsah úloh zástupcu primátora v čase prítomnosti primátora:**

* koordinovať činnosť medzi jednotlivými komisiami mestského zastupiteľstva a

mestským úradom

* koordinovať činnosť medzi mestskou radou a mestským úradom a jeho jednotlivými útvarmi
* poskytovať informácie poslancom, členom komisií a mestských výborov pre plnenie ich úloh
* kontrolovať prerokúvanie a riešenie návrhov, podnetov a pripomienok v komisiách mestského zastupiteľstva
* spracovávať podklady pre odmeňovanie členov mestskej rady, komisií MsZ a mestských výborov
* podieľať sa spolu s primátorom mesta a pracovníkmi mesta na spracovávaní koncepcie rozvoja jednotlivých oblastí života mesta
* zastupovať mesto v oblasti spoločenskej a kultúrnej, reprezentačnej a to po dohode s primátorom mesta
* koordinovanie činnosti Mestských výborov v jednotlivých častiach mesta, pravidelné zvolávanie spoločných zasadaní predsedov mestských výborov a riešenie požiadaviek z mestských výborov
* plnenie úloh na základe písomného poverenia primátora mesta
* riešenie mestských ihrísk, detských zariadení a oddychových a športových zón na území mesta v spolupráci s MPS spol. s r.o.
* riešenie zachovania pamätihodností na území mesta a ich údržba
* koncepčne sa podieľať na realizácii a aktualizácii PHSR mesta a spracovávať ďalšie návrhy a pripomienky k strategickým dokumentom mesta ako sú Územný plán mesta, Komunitný plán mesta
* koordinácia činností spojených s čerpaním prostriedkov zo štrukturálnych fondov EÚ podľa požiadaviek mesta
* koordinácia, spracovania, predkladania a implementácie projektov podľa požiadaviek mesta, verejné obstarávanie
* spolupráca so ZPOZ, sobášenie, ďalšie obrady

**Rozsah úloh zástupcu primátora počas dlhodobej neprítomnosti a nespôsobilosti na výkon funkcie primátora:**

* zvolávať a viesť zasadnutia mestského zastupiteľstva a mestskej rady
* vykonávať obecnú správu
* zastupovať obec vo vzťahu k štátnym orgánom, k právnickým a fyzickým osobám
* schvaľovať výdavkové položky do sumy po písomnej dohode s primátorom mesta
* v majetkovoprávnych vzťahoch – vykonávať všetky úkony smerujúce k uzavretiu dohôd, príp. zmlúv, t.j. jednania, rokovania a pod. – avšak podpisovanie zmlúv a dohôd je vo výlučnej kompetencii primátora

Zástupca primátora nie je oprávnený zasahovať do postavenia štatutára v pracovno - právnych vzťahoch a do oprávnenia štatutára predkladať návrhy na vedúcich útvarov mesta a zastúpenia v ďalších orgánoch a organizáciách v prípadoch, kde to určuje osobitný predpis prípadne stanovy.

V naliehavých prípadoch rieši zástupca primátora mesta personálne záležitosti dočasným poverením výkonu funkcie.

Zastupovanie starostu komplexne upravuje § 13b z.č. 369/1990 Zb. o obecnom zriadení v znení neskorších predpisov.

Ak zanikne mandát primátora pred uplynutím funkčného obdobia / § 13a ods. 1 písm. c/ až  i/ plní úlohy primátora v plnom rozsahu zástupca primátora. Zastupovanie sa skončí zložením sľubu novozvoleného primátora.

Senica 06. decembra 2018

**Martin Džačovský**

primátor mesta Senica

Poverenie na výkon funkcie zástupcu primátora prijal:

**Filip Lackovič**

poslanec

Mestského zastupiteľstva v Senici