**M e s t o  S e n i c a**

Mestský úrad Senica

Štefánikova 1408/56, 905 25 Senica

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Zn. 2018/ Ust. MsZ / bod. č.10 / - **Vyplatenie odstupného primátorovi, ktorému zanikol**

**mandát**

**- Návrh na vysporiadanie nevyčerpanej dovolenky**

**primátora, ktorému zanikol mandát**

- **Návrh na určenie platu primátora**

**- Návrh na určenie platu zástupcovi primátora**

Materiál na rokovanie

**Ustanovujúce zasadnutie Mestského zastupiteľstva v Senici**

Dňa: 06.12.2018

Bod programu číslo: 10

Názov materiálu:  **1/ Vyplatenie odstupného primátorovi, ktorému zanikol mandát**

**z dôvodu skončenia funkčného obdobia.**

**2/ Vysporiadanie nevyčerpanej dovolenky primátora Mgr. Branislava**

**Grimma, ktorému končí mandát a vyplatenie odstupného**

**3/**  **Návrh na určenie platu primátora – Ing. Mgr. Martinovi**

**Džačovskému**

**4/ Návrh na určenie platu zástupcovi primátora**

Návrh predkladá: Ing. Mgr. Martin Džačovský, primátor mesta

Návrh vypracovala: JUDr. Katarína Vrlová, prednostka MsÚ

Návrh na uznesenie: **Mestské zastupiteľstvo v Senici**

**1/ b e r i e n a v e d o m i e**

vyplatenie 3 mesačného odstupného Mgr. Branislavovi

Grimmovi, primátorovi mesta, ktorému končí mandát dňom

6.12.2018.

**2/ s c h v a ľ u j e**

preplatenie dovolenky Mgr. Branislavovi Grimmovi, ktorú

nečerpal z dôvodov pracovnej zaneprázdnenosti

**3/ b e r i e n a  v e d o m i e**

plat primátora Ing. Mgr. Martina Džačovského vo výške

**3.063,00 €** s účinnosťou od zloženia sľubu primátora

**4/ s c h v a ľ u j e**

plat Mgr. Filipovi Lackovičovi zástupcovi primátora,

poslancovi dlhodobo uvoľneného zo zamestnania na výkon

funkcie zástupcu primátora vo výške **1.700,00 €** s účinnosťou

od poverenia výkonom funkcie.

**1/ Vyplatenie odstupného primátorovi, ktorému zanikol mandát z dôvodu skončenia funkčného obdobia.**

Trojmesačné odstupné, na ktoré má primátor pri skončení funkcie zákonný nárok v súlade

s § 5 ods. 1, písm. b, z. č. 253/1994Z.z. o právnom postavení a platových pomerov starostov obcí a primátorov miest v znení neskorších predpisov bude vyplatená v najbližšom výplatnom termíne – t.j. január 2019.

**Plat primátora bol schválený uznesením č. 22/2018/691 MsZ vo výške 3.034,00 €, ako súčin 954€ x 2,89 + 10% = 2 757,06 + 275,706 = 3 034€**

**2/ Vysporiadanie nevyčerpanej dovolenky primátora, Mgr. Branislava Grimma, ktorému končí mandát dňom zloženia sľubu novozvoleného primátora**

Mgr. Branislav Grimm, ktorému končí mandát dňom zloženia sľubu novozvoleného primátora, nevyčerpal dovolenku za rok 2018 v rozsahu 24 dní z dôvodov pracovnej zaneprázdnenosti, preto mu navrhujeme vyplatenie náhrady za nevyčerpanú dovolenku - vo výške na základe podkladu zo mzdovej učtárne Mestského úradu.

**3/ Návrh na určenie platu primátorovi mesta – Ing. Mgr. Martinovi Džačovskému**

Z. NR SR č. 253/1994 Z.z. o právnom postavení a platových pomeroch starostov obcí a primátorov miest v znení neskorších predpisov, upravuje platové pomery starostov obcí a primátorov miest. Primátorovi patrí plat odo dňa zloženia predpísaného sľubu.  Jeho výška sa určuje ako súčin priemernej mesačnej mzdy zamestnanca v národnom hospodárstve za predchádzajúci kalendárny rok vyčíslený Štatistickým úradom SR a násobku 3,21, ktorý je určený pre mestá od 20 001 do 50 000 obyvateľov s účinnosťou od 1.12.2018 a to na základe z. č. .........., ktorým sa mení a dopĺňa z. č. 253/1994.

**Na základe oznámenia Štatistického úradu SR priemerná mesačná mzda zamestnanca**

**v hospodárstve SR v roku 2017 dosiahla 954 €.** Plat primátora nemôže byť nižší, ako je ustanovené zákonom. Mestské zastupiteľstvo môže tento plat rozhodnutím zvýšiť až o 60% v súlade s 4 ods. 2 z.č. 253/1994 Z.z.

**Základný plat primátora ustanovený zákonom:**

**954 € x koeficient 3,21 = 3 062,34 = 3 063,00 €**

**4/ Zástupcovi primátora patrí primeraný plat od mesta,** ak je na výkon funkcie dlhodobo uvoľnený zo zamestnania ( §25 ods. 7 zákona o obecnom zriadení ) Pri určovaní primeraného platu sa vychádza od rozsahu zastúpenia, ktorý je vymedzený v písomnom poverení primátora a tiež sa prihliada na odôvodnený vzťah k platom zamestnancov mestského úradu a k platu primátora.

Návrh na určenie platu **Mgr. Filipovi Lackovičovi** zástupcovi primátora vo výške **1.700,00 €**