**M e s t o  S e n i c a**

Mestský úrad Senica

Štefánikova 1408/56, 905 25 Senica

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Zn. 2018/ Ust. MsZ / bod. č.5/ **Poverenie poslanca mestského zastupiteľstva, ktorý bude**

**oprávnený zvolávať a viesť zasadnutia mestského**

**zastupiteľstva v prípadoch, ak tak neurobí primátor alebo**

**zástupca primátora.**

Materiál na rokovanie

**Ustanovujúce zasadnutie Mestského zastupiteľstva v Senici**

Dňa: 06.12.2018

Bod programu číslo: 5

Názov materiálu:  **Poverenie poslanca mestského zastupiteľstva, ktorý bude oprávnený**

**zvolávať a viesť zasadnutia mestského zastupiteľstva v prípadoch, ak**

**tak neurobí primátor alebo zástupca primátora.**

Návrh predkladá: Ing. Mgr. Martin Džačovský, primátor mesta

Návrh vypracovala: JUDr. Katarína Vrlová, prednostka MsÚ

Návrh na uznesenie: **Mestské zastupiteľstvo v Senici**

**p o v e r u j e**

**Mgr. Petra Huttu,** poslanca MsZ v Senici

zvolávať a viesť zasadnutia mestského zastupiteľstva v prípadoch,

keď tak neurobí primátor alebo zástupca primátora.

V Senici 06.12.2018

**Poverenie poslanca mestského zastupiteľstva, ktorý bude oprávnený zvolávať a viesť zasadnutia mestského zastupiteľstva v prípadoch, ak tak neurobí primátor alebo zástupca primátora.**

|  |
| --- |
| **§12 Rokovanie obecného zastupiteľstva rieši v ods. 2 prvá veta, ods. 3 tretia veta, ods. 5 tretia veta a ods. 6 tretia veta zákona SNR č. 369 o obecnom zriadení v znení neskorších predpisov** situáciu, ktorá nastane v prípadoch, keď primátor alebo zástupca primátora nezvolajú alebo odmietnu viesť zasadnutie mestského zastupiteľstva.  Pre tieto prípady mestské zastupiteľstvo poverí poslanca, ktorý bude oprávnený zvolávať a viesť zasadnutia mestského zastupiteľstva v prípadoch, keď tak neurobí primátor, alebo zástupca primátora.  **§ 12 Rokovanie obecného zastupiteľstva** |
| |  |  | | --- | --- | | **(1)** Obecné zastupiteľstvo zasadá podľa potreby, najmenej však raz za tri mesiace. Ak požiada o zvolanie zasadnutia obecného zastupiteľstva aspoň tretina poslancov, starosta zvolá zasadnutie obecného zastupiteľstva tak, aby sa uskutočnilo do 15 dní od doručenia žiadosti na jeho konanie. Ustanovujúce zasadnutie obecného zastupiteľstva zvolá starosta zvolený v predchádzajúcom volebnom období tak, aby sa uskutočnilo do 30 dní od vykonania volieb. Obecné zastupiteľstvo zasadá v obci, v ktorej bolo zvolené. | | |  | **(2)** Ak starosta nezvolá zasadnutie obecného zastupiteľstva podľa odseku 1 prvej vety, zvolá ho zástupca starostu alebo iný poslanec poverený obecným zastupiteľstvom. Ak starosta nie je prítomný alebo odmietne viesť takto zvolané zasadnutie obecného zastupiteľstva, vedie ho ten, kto zvolal obecné zastupiteľstvo. | | |  | **(3)** Ak starosta nezvolá zasadnutie obecného zastupiteľstva podľa odseku 1 druhej vety, zasadnutie obecného zastupiteľstva sa uskutoční 15. pracovný deň od doručenia žiadosti na jeho konanie. Ak starosta nezvolá zasadnutie obecného zastupiteľstva podľa odseku 1 tretej vety, zasadnutie obecného zastupiteľstva sa uskutoční 30. pracovný deň od vykonania volieb. Ak starosta nie je prítomný alebo odmietne viesť takto zvolané zasadnutie obecného zastupiteľstva, vedie ho zástupca starostu; ak nie je prítomný alebo odmietne viesť zasadnutie obecného zastupiteľstva, vedie ho iný poslanec poverený obecným zastupiteľstvom. | | |  | **(4)** Návrh programu zasadnutia obecného zastupiteľstva sa zverejňuje na úradnej tabuli obce a na webovom sídle obce aspoň tri dni pred zasadnutím obecného zastupiteľstva. | | |  | **(5)** Obecné zastupiteľstvo schvaľuje návrh programu zasadnutia na začiatku zasadnutia. Najprv sa hlasuje o bodoch návrhu programu podľa odseku 4. Na zmenu návrhu programu zasadnutia obecného zastupiteľstva je potrebný súhlas nadpolovičnej väčšiny všetkých poslancov. Ak starosta odmietne dať hlasovať o návrhu programu zasadnutia obecného zastupiteľstva alebo o jeho zmene, stráca právo viesť zasadnutie obecného zastupiteľstva, ktoré ďalej vedie zástupca starostu. Ak zástupca starostu nie je prítomný alebo odmietne viesť zasadnutie obecného zastupiteľstva, vedie ho iný poslanec poverený obecným zastupiteľstvom. | | |  | **(6)** Ak na zasadnutí obecného zastupiteľstva požiada v súvislosti s prerokúvaným bodom programu o slovo poslanec, slovo sa mu udelí. Ak starosta neudelí slovo poslancovi, stráca právo viesť zasadnutie obecného zastupiteľstva, ktoré ďalej vedie zástupca starostu. Ak zástupca starostu nie je prítomný alebo odmietne viesť zasadnutie obecného zastupiteľstva, vedie ho iný poslanec poverený obecným zastupiteľstvom. | | |  |

V nadväznosti na § 12 zákona o obecnom zriadení rieši túto situáciu aj Rokovací poriadok MsZ v čl. 5 ods. 2 prvá veta, ods. 3 tretia veta a v čl. 6 ods. 1 tretia veta.