**M e s t o  S e n i c a**

Mestský úrad Senica

Štefánikova 1408/56, 905 25 Senica

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Zn. 2018/ Ust. MsZ / bod. č.6/ **Návrh na  zriadenie mestskej rady a voľba jej členov**

Materiál na rokovanie

**Ustanovujúce zasadnutie Mestského zastupiteľstva v Senici**

Dňa: 06.12.2018

Bod programu číslo: 6

Názov materiálu:  **Návrh na  zriadenie mestskej rady a voľba jej členov**

Návrh predkladá: Ing. Mgr. Martin Džačovský, primátor mesta

Návrh vypracovala: JUDr. Katarína Vrlová, prednostka MsÚ

Návrh na uznesenie: **Mestské zastupiteľstvo v Senici**

**a/ s c h v a ľ u j e**

Zriadenie 7 člennej mestskej rady.

**b/ s c h v a ľ u j e spôsob voľby členov MsR:**

- Aklamačne x tajne

- Hlasovanie en bloc x jednotlivo

**c/ v o l í za členov MsR:**

- RNDr. Ľubica **Krištofová**

- Mgr. Peter **Pastucha**

- Mgr. Ivana **Mičová**

- Ing. arch. Martin **Čonka**

- Mgr. Peter **Hutta**

- Ing. Ľubica **Vyletelová**

Zástupca primátora

- Mgr. Filip **Lackovič** sa zo zákona stáva členom MsR.

V Senici 06.12.2018

**Štatút mesta**

**Čl.12  
 Mestská rada**  
   
1/ Mestská rada je zložená z poslancov mestského zastupiteľstva, ktorých volí mestské zastupiteľstvo na celé funkčné obdobie. Počet členov mestskej rady tvorí najviac tretinu počtu poslancov mestského zastupiteľstva. V zložení mestskej rady sa prihliada na zastúpenie politických strán, politických hnutí a nezávislých poslancov  v mestskom zastupiteľstve.

2/ Mestská rada je iniciatívnym, výkonným a kontrolným orgánom mestského zastupiteľstva. Zároveň plní funkciu poradného orgánu primátora mesta.

3/ Mestská rada sa schádza podľa potreby, najmenej raz za tri mesiace. Jej zasadnutie zvoláva a vedie primátor alebo zástupca primátora, ak tak neurobí primátor.

4/ Mestská rada je spôsobilá rokovať, ak je prítomná nadpolovičná väčšina všetkých členov rady. Na prijatie uznesenia mestskej rady je potrebný súhlas nadpolovičnej väčšiny všetkých jej členov.

5/ Mestská rada najmä:  
a/ rozpracúva a zabezpečuje plnenie úloh vyplývajúcich z uznesení MsZ, prerokúva a rieši iniciatívne návrhy komisií, poslancov a jednotlivých útvarov mestského úradu a mesta Senica,  
b/ zaoberá sa všetkými bežnými vecami týkajúcimi nakladania s majetkom mesta a rozpočtu mesta a organizácií v jeho riadení,  
c/ pripravuje a prerokúva materiály, ktoré budú predmetom rokovania mestského zastupiteľstva a zaujíma k nim stanoviská,  
d/ organizuje a zjednocuje činnosť komisií mestského zastupiteľstva, utvára podmienky pre ich prácu, zabezpečuje a kontroluje prerokúvanie a riešenie ich návrhov, podnetov  
a pripomienok,  
e/ plní ďalšie úlohy podľa uznesení mestského zastupiteľstva a rozhodnutí primátora mesta.

6/ Rokovanie mestskej rady upravuje rokovací poriadok mestskej rady, ktorý schvaľuje mestské zastupiteľstvo“.

Voľba členov MsR sa môže uskutočniť aklamačne – verejným hlasovaním, prípadne tajným hlasovaním na základe hlasovacieho lístka kandidátov na volebnom lístku.

Voľbu riadi mandátová komisia.