**M e s t o  S e n i c a**

Mestský úrad Senica

Štefánikova 1408/56, 905 25 Senica

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Zn. 2018/ Ust. MsZ / bod. č.8/ **Návrh na zriadenie mestských výborov**

Materiál na rokovanie

**Ustanovujúce zasadnutie Mestského zastupiteľstva v Senici**

Dňa: 06.12.2018

Bod programu číslo: 8

Názov materiálu:  **Návrh na zriadenie mestských výborov**

Návrh predkladá: Ing. Mgr. Martin Džačovský, primátor mesta

Návrh vypracovala: JUDr. Katarína Vrlová, prednostka MsÚ

Návrh na uznesenie: **Mestské zastupiteľstvo v Senici**

**a/ z r i a ď u j e a u r č u j e** počet členov Mestských výborov

nasledovne:

-počet poslancov príslušného volebného obvodu

MsV č. 1 – 2 poslanci

MsV č. 2 – 2 poslanci

MsV č. 3 – 4 poslanci

MsV č. 4 – 3 poslanci

MsV č. 5 – 4 poslanci

MsV č. 6 – 4 poslanci

MsV č. 7 – 5 poslanci

MsV č. 8 – 1 poslanec

- občianski kandidáti navrhnutí politickými stranami, hnutiami a

nezávislými poslancami zastúpenými v MsZ /4 kandidáti/

-1 zástupca Mestskej polície

-2 občianski kandidáti

**b/ o d p o r ú č a**

predložiť návrhy na zloženie mestských výborov zástupcovi

primátora.

T: 10.1. 2019

Z: politické strany a hnutia zastúpené v

MsZ, poslanecké kluby, občania z

radov odborníkov a laickej verejnosti

**c/ o d p o r ú č a primátorovi mesta**

predložiť MsZ návrh na voľbu členov MsV.

T: 1. riadne zasadnutie MsZ

Z: primátor mesta

**Štatút mesta**

**Čl. 19  
Mestské výbory**

1/ Mesto môže zriaďovať v častiach mesta mestské výbory. Členmi výborov sú  všetci poslanci mestského zastupiteľstva zvolení v príslušnom volebnom obvode, občania príslušnej časti mesta časti mesta zvolení mestským zastupiteľstvom a členovia mestskej polície.

2/ Výbory v častiach mesta reprezentujú obyvateľov časti mesta a podieľajú sa  na  samospráve mesta.

3/ Mestský výbor je poradný a iniciatívny orgán mestského zastupiteľstva a primátora mesta.

4/ Počet mestských výborov, ich obvody a počty členov mestských výborov určí mestské zastupiteľstvo do dvoch mesiacov po voľbách do orgánov samosprávy a to na celé funkčné obdobie

5/ Základnou úlohou výborov je uplatňovanie záujmov jednotlivých častí mesta a zapájanie občanov do riešenia verejných  vecí mesta.

6/ Rozhodnutia týkajúce sa obvodu výborov, najmä zmeny názvu mestských častí, ulíc, verejných priestranstiev, schválenia územných plánov zón, možno len po predchádzajúcom prerokovaní v mestskom výbore.

7/ Mestské výbory nemajú právnu subjektivitu ani rozhodovaciu právomoc.

**Čl. 20  
Základné úlohy mestských výborov.**

Mestské výbory najmä:  
1/ Informujú občanov prostredníctvom poslancov volebného obvodu  o rozhodnutiach prijatých mestským zastupiteľstvom  a ďalšími orgánmi mesta,

2/   Spolupracujú pri plnení úloh mesta.

3/  Organizujú účasť občanov pri riešení otázok rozvoja mesta,

4/ Uplatňujú potreby, záujmy a podnety občanov v orgánoch mesta, mestských podnikoch      a organizáciách v pôsobnosti mesta,

5/  Zvolávajú zhromaždenia obyvateľov mestskej časti alebo volebného obvodu,   
6/ Upozorňujú orgány mesta na nedostatky, ktoré zistia vo svojom obvode a iniciatívne prispievajú k ich odstráneniu.

7/ Orgány mesta, mestské podniky, organizácie a zariadenia sú povinné sa zaoberať požiadavkami, stanoviskami a pripomienkami výborov a oboznamovať ich so spôsobom vybavenia najneskôr v lehote 14 dní.

**Čl.21  
Organizačné usporiadanie výborov**

1/ Členmi výboru sú poslanci mestského zastupiteľstva, ktorí boli zvolení v príslušnom volebnom obvode a obyvatelia obvodu na základe dobrovoľnosti, na základe občianskych návrhov a návrhov politických strán a hnutí a členovia mestskej polície.

2/ Na čele výboru je predseda, poslanec, ktorého si zvolia členovia výboru na svojom prvom zasadnutí.

3/ Administratívne práce mestského výboru zabezpečuje tajomník mestského výboru.

4/  Členstvo  vo  výbore  zaniká  v prípadoch,  ak  sa  člen  výboru  bez  vážnych  dôvodov      a ospravedlnenia nezúčastní 3 krát po sebe zasadnutia výboru alebo ak počas jedného roku nie je spôsobilý zúčastňovať sa na zasadnutiach výboru.

**Čl.22  
Vzťah mestských  výborov k orgánom mesta**

1/ Primátor mesta minimálne dva krát ročne zvoláva poradu predsedov mestských výborov na riešenie konkrétnych úloh rozvoja mesta a riešenie podnetov a pripomienok mestských výborov.

2/ Právo ukladať úlohy mestským výborom má primátor mesta a mestské zastupiteľstvo.

3/ Ak mestské zastupiteľstvo prerokúva otázky, ktoré sa dotýkajú záujmov mestskej časti, mestské zastupiteľstvo prijme uznesenie až po predchádzajúcom prerokovaní stanoviska dotknutého mestského výboru. O zaujatie stanoviska mestského výboru požiada primátor predsedu výboru. Ak predseda výboru neoznámi primátorovi stanovisko do 14 dní odo dňa doručenia dožiadania, má sa za to, že mestský výbor nemá pripomienky.

4/  Mestský  úrad  zabezpečuje  odborné  podklady,  písomnosti,  administratívu,  materiálnu  a technickú pomoc potrebnú pre činnosť mestského výboru.

5/ Mestské výbory spolupracujú s komisiami mestského zastupiteľstva, s mestskou políciou  vo veciach verejného poriadku a ochrany životného prostredia.